په عين وخت کې د مولانا فضل الرحمان ترڅنګ د بلوچستان نېشنل پارټۍ مشر سردار اختر جان مېنګل هم تور پورې کړی دی چې وفاقي حکومت یې په اساسي قانون کې د بدلون مسودې په حق کې د رایې اچولو لپاره پر پارلېماني استازو فشار اچوي۔ خو وفاقي حکومت دا تورونه رد کړي دي۔

وفاقي حکومت څه باندې یوه میاشت مخکې غوښتل چې د سپریم کورټ او های کورټونو د قاضیانو د دندو او نورو چارو لپاره قانوني مسوده قامي اسمبلۍ او سېنېټ ته وړاندې کړي خو د سېپټېمبر پر ۱۶مه د مخالفو ګوندونو استازو د اسمبلۍ په غونډه کې هغه بدلونونه د "قاضیانو پر واک ګوزار" وبلل۔ همدا لامل دی چې حکومت پارلېمان ته د مسودې وړاندې کول وځنډول